laion/Wikipedia-Exotic huggingface dataset:
იუნესკოს მსოფლიო მემკვიდრეობის ძეგლები კონგოს დემოკრატიულ რესპუბლიკაში

იუნესკოს მსოფლიო კულტურული მემკვიდრეობის ძეგლები კონგოს დემოკრატიულ რესპუბლიკაში — კონგოს დემოკრატიულ რესპუბლიკის ტერიტორიაზე არსებული განსაკუთრებული ისტორიული, კულტურული ან ეკოლოგიური მნიშვნელობის მქონე ბუნებრივი ან ხელქმნილი ობიექტები, რომელთაც პრიორიტეტი მიენიჭათ დაცვასა და პოპულარიზაციაში. 2016 წლის მონაცემებით კონგოს დემოკრატიულ რესპუბლიკაში მსოფლიო მემკვიდრეობის 5 იუნესკოს მსოფლიო კულტურული მემკვიდრეობის ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,5 %. 5 ძეგლიდან ყველა ბუნების ძეგლია. კონგოს დემოკრატიულმა რესპუბლიკამ მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1974 წლის 23 სექტემბერს. კონგოს დემოკრატიულ რესპუბლიკის ტერიტორიაზე მდებარე პირველი ობიექტი (ვირუნგის ეროვნული პარკი) მსოფლიო მემკვიდრეობის ძეგლების სიაში შეიტანეს 1979 წელს. ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით. ვირუნგის ეროვნული პარკი გარამბის ეროვნული პარკი კაჰუზი-ბიეგის ეროვნული პარკი სალონგის ეროვნული პარკი ოკაპის ნაკრძალი კონგოს დემოკრატიულ რესპუბლიკა იუნესკოს საიტზე ↑ კონგოს დემოკრატიული რესპუბლიკა იუნესკოს მოსფლიო მემკვიდრეობის საიტზე
ზღვის ლეოპარდი

ზღვის ლეოპარდი (ლათ. Hydrurga leptonyx) — ძუძუმწოვარი ცხოველი ნამდვილი სელაპების ოჯახისა. ახასიათებს ლეოპარდის მსგავსი ბეწვი და ნადირობის განსაკუთრებული უნარი, რის გამოც საშიშ მტაცებლად ითვლება. ბინადრობს ანტარქტიდის პოლარულ ზღვებში და ერთადერთი სელაპია რომელიც თბილსისხლიანებით იკვებება. ასევე ჭამს კრილს, თევზს, პინგვინებს, ზღვის ფრინველებს და სხვა სელაპებს (განსაკუთრებით კიბოჭამია სელაპი). ზღვის ლეოპარდი წყალში სწრაფად დაცურავს და დიდი სიჩქარით ნადირობს. მას დიდი თავი, მძლავრი ყბები, მხედველობისა და ყნოსის შესანიშნავი უნარი აქვს. იგი თავის გრძელ, ბასრ კბილებს იმისთვის იყენებს, რომ დიდი ზომის მსხვერპლი მოიტაცოს. შემდეგ ის მსხვერპლს ფატრავს და მომცრო ნაწილებად გლეჯს, რათა ადვილად გადაყლაპოს. მისი უკანა კბილები ღეჭვისთვის არ არის განკუთვნილი; ისინი როლს ასრულებენ წყალში კრილის დაჭერისას. ყოფილა ადამიანზე თავდასხმის შემთხვევებიც. ერთადერთი ცხოველი რომელიც მასზე ნადირობს, მკვლელი ვეშაპია. ზღვის ლეოპარდი მარტოხლა ცხოველია, იგი ოკეანეში მარტო ცხოვრობს, გამონაკლისი შეჯვარების პერიოდია. ისინი მრავლდებიან 6 წლის ასაკიდან და ყოველ წელს მდედრი ნოემბერ-დეკემბერში შობს 1 ნაშიერს. ზღვის ლეოპარდები ხმელეთზე ჯგუფებად ამოდიან. Rogers, Tracey L. (2002). Leopard Seal. In William F. Perrin, Bernd Würsig & J.G.M. Thewissen eds. Encyclopedia of Marine Mammals San Diego: Academic Press. 692–693. Rogers, T. (2009). The leopard seal, Hydrurga leptonyx. In W. F. Perrin, B. Wursig, & J. G. M. Thewissen (Eds.), Encyclopedia of Marine Mammals (Second ed., pp. 673–674). San Diego: Academic Press National Geographic Magazine, November 2006 Leopard Seals დაარქივებული 2007-11-23 საიტზე Wayback Machine. Saundry, Peter. (2010) http://www.eoearth.org/wiki/Leopard_seal Leopard Seal. Encyclopedia of Earth. Topic ed. C. Michael Hogan, ed. in chief Cutler Cleveland, NCSE, Washington DC ვიკისაწყობში არის გვერდი თემაზე: Leopard Seal Best Wildlife Photos of 2005 – "Underwater World" Winner: "Leopard Seal Pass" Antarctic Connection.com დაარქივებული 2007-12-15 საიტზე Wayback Machine. Under-water close-up photos of leopard seals National Geographic coverage of leopard seal photography assignment Voices in the Sea - Sounds of the Leopard Seal დაარქივებული 2014-07-09 საიტზე Wayback Machine.
გოგრა

გოგრა (ლათ. Cucurbita) — ერთწლოვანი და მრავალწლოვანი მხოხავი მცენარის გვარი გოგრისებრთა ოჯახისა. გოგრა ბაღჩეული კულტურაა, აქვს მთავარღერძა მძლავრი ფესვთა სისტემა, დატოტვილი და მიწაზე გართხმული ან საყრდენზე ასული ღერო, გრძელყუნწიანი და ბუსუსიანი ფართო ფოთოლი, დიდი ყვითელი, ზარისებური ყვავილი. მისი ძირითადი ნაწილი ნიადაგში 40–50 სმ სიღრმეზეა გავრცელებული, ცალკეული ფესვები – 4-5 მ-ზე, ღერო მხოხავი და მხვიარაა, ფოთოლი ფართო (25 სმ ), გრძელყუნწიანი და ბუსუსიანი, ზარისებური ყვავილი ყვითელი ან ნარინჯისფერია. სახეობისა და ჯიშის შესაბამისად, ისხამს სხვადასხვა ფორმისა და შეფერილობის ნაყოფს, რომლის მასა 4-10 კგ. ზოგიერთი სახეობის გოგრა რამდენიმე ათეულ კგ-ს იწონის. თესლი მსხვილი, ოვალური, თეთრი ან მოყვითალოა. გოგრა გაყოფილსქესიანი, ერთსახლიანი, ჯვარედინმტვერია, სითბოსა და სინათლის მოყვარული გვალვაგამძლე მცენარეა. გოგრის 13 სახეობიდან ფართოდაა კულტივირებული ერთწლოვანი 3 სახეობა: მსხვილნაყოფა ანუ გიგანტური გოგრა (ლათ. Cucurbita maxima), რომლისგანაც გამოყვანილია სუფრის, საკვები და დეკორატიული ჯიშები — თეთრი თაფლა 611, მსხვილნაყოფა 1 და სხვა; მაგარკანიანი გოგრა (ლათ. Cucurbita pepo) (საქართველოში ძველთაგანვეა გავრცელებული). არის სუფრისა და დეკორატიული ჯიშები. ამ სახეობას ეკუთვნის ყაბაყი და პატისონი. ჯავზის გოგრა (ლათ. Cucurbita moschata) (საქართველოში ცნობილია თაფლა გოგრის, ხურჯინას, ბორჩალური გოგრის სახელით, გავრცელებულია ქვემო ქართლის დაბლობ ზონაში). მისი ჯიშებია: კაშგარის 1644, ლენინაბადისა და სხვა. გოგრას იმერეთსა და რაჭალეჩხუმში კვახს უწოდებენ; გურიასა და აჭარაში – ხაპს; სამეგრელოსა და სვანეთში – კოპეშიას, კვახნეს; საინგილოში – გუგრას; ჭანეთში – კაიშს, ყოყორეს და სხვ. მსხვილნაყოფა და მუსკატური გოგრის სამშობლოა ამერიკა, მაგარკანიანის – აზია-აფრიკა. თესლი აღმოცენებას იწყებს 15°C ტემპერატურაზე, მისი ზრდა-განვითარების ოპტიმალური ტემპრაა 25–28°C. კარგად ხარობს ნაყოფიერ, ღრმა, ორგანულ და მინერულ სასუქით უხვად განოყიერებულ მსუბუქი მექანიკური შედგენილობის ნიადაგზე. გოგრის ნაყოფი შეიცავს მინერ. მარილებს, ნახშირწყლებს, პექტინებს, კაროტინს, ვიტამინებს (С, B1, B2, E) და სხვ. გ-ის თესლისაგან ხდიან ზეთს. გ. სამკურნალო მცენარეა, იყენებენ საჭმელად, აგრეთვე ცხოველთა საკვებად. გოგრა სითბოს მოყვარული გვალვაგამძლე მცენარეა. კარგად ხარობს ნაყოფიერ, ღრმა, ორგანული და მინერალური სასუქით უხვად განოყიერებულ მსუბუქ ნიადაგზე. გოგრას იყენებენ საჭმელად, ცხოველთა საკვებად. გოგრის თესლისაგან ხდიან საჭმელ ზეთს. მოსავლიანობა 1 ჰა-ზე ზოგჯერ 1000 ც-ს აღემატება. მუსკატური გოგრა (Cucurbita moschata) ჯაფარიძე გ., კვაჭაძე გ., მებოსტნეობა, თბ., 1951; კვაჭაძე გ., მებოსტნეობა, გამოც. მე-2, თბ., 1965; Даскалов Хр. С., Колев Н. Б., Овощеводство, София, 1958; კვაჭაძე გ., ქართული საბჭოთა ენციკლოპედია, ტ. 3, თბ., 1978. — გვ. 201.; ჯაფარიძე ვ., ენციკლოპედია „საქართველო“, ტ. 2, თბ., 2012. — გვ. 71-72..
მაჰმუდი (შეჰზადე)

შეჰზადე მაჰმუდი (თურქ. Şehzade Mahmud; დ. 1584, მანისა — გ. 7 ივნისი, 1603, სტამბოლი) — ოსმალეთის იმპერიის სულთნის, მეჰმედ III-ის უფროსი ვაჟი და იმპერიის ტახტის მემკვიდრე გარდაცვალებამდე. შეჰზადე მაჰმუდი დაიბადა 1584 წელს. იმ პერიოდში, მამამისი, მეჰმედ III ჯერ არ იყო ტახტზე ასული და განაგებდა მანისას. მაჰმუდის დედა იყო წარმოშობით აფხაზი ჰალიმე სულთანი. მაჰმუდს ჰყავდა ძმა — მუსტაფა და ნახევარძმები — სელიმი და აჰმედი. 1597 წელს სელიმი გარდაიცვალა. 1595 წელს მურად III გარდაიცვალა და ტახტზე მეჰმედ III ავიდა. შეჰზადე მაჰმუდი თოფქაფის სასახლეში გადავიდა საცხოვრებლად. ოსმალური ტრადიციის მიხედვით, ყველა შეჰზადეს უნდა ემართა ანატოლიაში მდებარე ერთ-ერთი სანჯაყი, მაგრამ მაჰმუდი ჯერ ძალიან ახალგაზრდა იყო და თოფქაფის სასახლის ჰარამხანაში ცხოვრობდა. იგი გამოცხადებული იყო მამის მემკვიდრედ. ამასთან ერთად, მაჰმუდი იანიჩრების დიდი სიყვარულით სარგებლობდა. შეჰზადე სელიმის გარდაცვალების შემდეგ, მისი ტახტზე ასვლის შანსები კიდევ უფრო მეტად გაიზარდა. 1603 წლისთვის დედაქალაქში გავრცელდა ჭორები იმასთან დაკავშირებით, რომ მაჰმუდი მამის ტახტიდან ჩამოგდებას და მის მოკვლას აპირებდა. იმპერიის ვეზირები ორად იყოფოდნენ — ზოგი მათგანი მაჰმუდს უჭერდა მხარს, ხოლო ზოგი — შეჰზადე აჰმედს. აგრეთვე, არსებობდა ვერსია, რომ თუ სულთან მეჰმედის მკვლელობის მცდელობა უშედეგოდ დასრულდებოდა, მაჰმუდს მალულად გაიყვანდნენ დედაქალაქიდან, სადაც უფრო გაუიოლდებოდა ჯარის შეკრება და ტახტისთვის ბრძოლა. ამ ყველაფერმა მეჰმედ III-ის ყურამდე მიაღწია. სულთანმა დაიჯერა, რომ მის სიცოცხლეს საფრთხე ემუქრებოდა და მაჰმუდის სიკვდილით დასჯის ბრძანება გასცა. სავარაუდოდ, მისი გადაწყვეტილებაზე დიდი გავლენა დედა სულთანმა, საფიემ მოახდინა, რომელსაც არ სურდა მაჰმუდის ტახტზე ასვლა. 7 ივნისის ღამეს, ჰარამხანაში, შეჰზადე მაჰმუდის ოთახში ოთხი ჯალათი შევიდა. თავად მეჰმედ III გარეთ იდგა და ელოდებოდა მაჰმუდის სიკვდილს. მას შემდეგ, რაც ჯალათები მაჰმუდის ოთახიდან გამოვიდნენ, იგი შევიდა და დარწმუნდა, რომ მაჰმუდი მკვდარი იყო. მაჰმუდის სიკვდილით დასჯის შემდგომ, ყველა მისი მხარდამჭერი მეჰმედის ბრძანებით ზღვაში გადაყარეს. 22 დეკემბერს თავად მეჰმედ III-ც გარდაიცვალა. ერთ-ერთი ვერსიით, იგი სწორედ შვილზე დარდმა იმსხვერპლა. ტახტზე მაჰმუდის უმცროსი ძმა, აჰმედ I ავიდა. აჰმედის ბრძანებით, მაჰმუდი შეჰზადეს მეჩეთში დაკრძალეს. Uzuncarsili, Ismail Hakki (1960). III Mehmed’in oglu sehzade Mahmud’un ölümü (tr). Belleten.  Peirce, leslie P. (1993). The Imperial Harem: Women and Sovereignty in the Ottoman Empire. Oxford University Press. ISBN 978-0-195-08677-5.  Tezcan, Baki (September 13, 2010). The Second Ottoman Empire: Political and Social Transformation in the Early Modern World. Cambridge University Press. ISBN 978-0-521-51949-6.  (2007) International Journal of Turkish Studies - Volume 13. University of Wisconsin.
Stewie Griffin: The Untold Story

Stewie Griffin: The Untold Story — მულტსერიალი გრიფინების მეოთხე სეზონის 28-ე, 29-ე და 30-ე ეპიზოდები, რომლების ეთერშიც გაშვება იგეგმებოდა, როგორც გრიფინების სრულმეტრაჟიანი ფილმის. DVD-ზე გამოვიდა 2005 წლის 27 სექტემბერს (ასევე შეიცავს აუდიო-კომენტარებს და ამერიკელი მამიკოს! პირველი სეზონის ტრეილერს, ტელეჩვენება კი შედგა ტელარხ FOX-ზე, 2006 წლის 21 მაისს. სიუჟეტის მიხედვით, სტიუი ტელევიზორში ნახულობს კაცს, რომელიც მას ძალიან ჰგავს და ფიქრობს, რომ ის მისი ნამდვილი მამაა. იგი მიემგზავრება სან-ფრანცისკოში, სადაც იგებს, რომ ის კაცი თვითონ არის, ოღონდ, მომავალში. „Stewie Griffin: The Untold Story“ — კინოფილმების ინტერნეტ-მონაცემთა ბაზა (ინგლისური) „Stewie Griffin: The Untold Story“ — Allmovie-ზე ↑ Idato, Michael (23 January 2006), „Family Guy Presents Stewie Griffin: The Untold Story“, DVD Reviews, The Age Company Ltd. (theage.com.au), http://www.theage.com.au/news/dvd-reviews/family-guy-presents-stewie-griffin-the-untold-story/2006/01/23/1137864848861.html
მანარაგა

მანარაგა (რუს. Манарага) — მთა რუსეთში, კომის რესპუბლიკაში. მდებარეობს პოლარეთისპირა ურალში. სიმაღლე 1662 მ. ერნს ჰოფმანის მიხედვით მთის სახელწოდება ადგილობრივ ნენურ ენაზე ნიშნავს „დათვის ტორს“ (ნენ. мана — დათვის წინა ტორი, ნენ. раха — მსგავსი) ან „დათვის წინა ტორს“. არსებობს სხვა ვერსიაც მისი სახელწოდების შესახებ ადგილობრივი კომი ენაზე მას ეწოდება სიზიმიურა (კომ. сизим — შვიდი, კომ. юр — თავი) ანუ „შვიდთავა“ ზაფხულში მის მარჯვენა მწვერვალზე ასვლა არ საჭიროებს არანაირ სპეციალურ აღჭურვილობას. მთის უმაღლესი მწვერვალია მარჯვნიდან მეორე თუკი მაშ შევხედავთ მდინარე მანარაგის ხეობიდან. 1927 წლამდე მანარაგა ითვლებოდა ურალის მთების უმაღლეს მწვერვალად, მაგრამ 1927 წელს გეოლოგმა ალექსანდრ ალიოშკოვმა აღმოაჩინა მასზე 200 მეტრით მაღალი მთა ნაროდნაია. Приполярный Урал, Манарага и окрестности (фотоальбом) Гора Манарага (Урал — вся информация) Манарага в солнечных лучах (фотография) Вид с реки Косью на Манарагу (фотография) Приполярный Урал. Описание района. Константин Бекетов. დაარქივებულია ორიგინალიდან — 2012-05-18. ციტირების თარიღი: 2009-11-25. Отчёт о лыжном туристическом походе пятой категории сложности. Руководитель группы: Павлов Г. Н.. დაარქივებულია ორიგინალიდან — 2012-02-08. ციტირების თარიღი: 2009-11-25.
თეიმურაზი (საკუთარი სახელი)

თეიმურაზი — ქართული საკუთარი სახელი, რომელიც წარმოიშვა სპარსული ანალოგისგან, ნიშნავს „მელიისტყაოსანს“, , „სულით ძლიერს“, „ძლიერ მელას“. პირველად გვხვდება „შაჰნამეს“ ერთ-ერთი მთავარი გმირის — სპარსეთის მითური მეფე თაჰმურასის სახელად, რის გამოც დიდად პოპულარული იყო სპარსულ კულტურაში, შემდეგ კი დამკვიდრდა საქართველოშიც. მისი კნინობითი ფორმებია თემო და თემური. გავრცელებულია ასევე ჩრდილოეთ ოსეთში (ოს. Таймураз), იშვიათად გვხვდება აზერბაიჯანსა (აზერ. Teymuraz, Təhmuraz) და სომხეთში (სომხ. Թեյմուրազ). სამოქალაქო რეესტრის მონაცემებით, საქართველოს ტერიტორიასა და მის ფარგლებს გარეთ ცხოვრობს ამ სახელის 20633 მატარებელი. ↑ Авеста в русских переводах. СПб, 1997. С.383-384. ↑ ქართული გენი ↑ სამოქალაქო რეესტრის სტატისტიკა. დაარქივებულია ორიგინალიდან — 2019-05-08. ციტირების თარიღი: 2016-12-06.
ავგუსტ მალმსტრემი

იუჰან ავგუსტ მალმსტრემი (შვედ. Johan August Malmström, 14 ოქტომბერი 1829, მუტალა — 18 ოქტომბერი 1901, სტოკჰოლმი) — შვედი ისტორიული და ჟანრობრივი ფერმწერი. იუჰან ავგუსტ მალმსტრემი დაიბადა 1829 წელს. თავდაპირველად თავის მამასთან სწავლობდა ხეზე გრავირებას, 1850-56 წლებში ესწრებოდა სტოკჰოლმის სამხატვრო აკადემიის სემინარებს, შემდეგ კი გაემგზავრა დიუსელდორფსა და პარიზში, სადაც სწავლობდა თომა კუტიურის სახელოსნოში. შვედეთის ხელისუფლების სტიპენდიამ მას იტალიაში მოგზაურობის შესაძლებლობა მისცა. 1867—1894 წლები მალმსტრემმა სტოკჰოლმში, ხელოვნებათა სამეფო სკოლაში, გაატარა, ხოლო 1887—1893 წლებში მისი დირექტორი იყო. Мальмстрем, Иоганн Август // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
ფელეშტი

ფელეშტი (Făleşti) — ქალაქი მოლდოვაში ფელეშტის რაიონის ადმინისტრაციული ცენტრი. 2014 წლის მონაცემებით, მოსახლეობა 18 000 ადამიანს შეადგენდა. მეორე მსოფლიო ომამდე აქ მთლიანი მოსახლეობის 51% ეროვნებით ებრაელი ცხოვრობდა. თუმცა მათი უმეტესობა დახოცეს. მოლდოვის ადმინისტრაციული დაყოფა ლაზარე დუბინოვსკი (1 მაისი 1910, ფელეშტი — 29 ნოემბერი 1982, კიშინიოვი) — მოლდოველი სკულპტორი, სსრკ-ს სამხატვრო აკადემიის წევრ-კორესპონდენტი. ანდრეი კიფიაკი — მუსიკოსი, ჯგუფების Мегаполис-სა და Серьга-ს წევრი, აკობ ოკსნერი (1888—1941) — რუსი პოეტი, უკეთ ცნობილი ჟაკ ნაურის ფსევდონიმით . იცხოკ შტერკმანი (წერდა ი. ბ. ციპოიერის ფსევდონიმით; 20 იანვარი, 1888, ფელეშტი— 1942(?), ოსვენციმი) — ებრაელი პოეტი (იდიში), ცხოვრობდა ვარშავაში, ანტვერპენსა და ბრიუსელში. ↑ http://www.statistica.md/newsview.php?l=ru&id=4347&idc=168 Данные о переписи населения Республики Молдова ↑ დაარქივებული ასლი. დაარქივებულია ორიგინალიდან — 2017-12-01. ციტირების თარიღი: 2016-12-07. ↑ http://www.jewishgen.org/yizkor/pinkas_romania/rom2_00386.html ↑ დაარქივებული ასლი. დაარქივებულია ორიგინალიდან — 2010-01-25. ციტირების თარიღი: 2016-12-07.
გოგრისებრნი

გოგრისებრნი (ლათ. Cucurbitaceae) — ორლებნიან მცენარეთა ოჯახი. ერთწლოვანი, ზოგჯერ მრავალწლოვანი გართხმული ან მცოცავი ბალახები, იშვიათად ბუჩქები და პატარა ხეებია. აქვთ ხუთწევრიანი, უფრო ხშირად ერთსქესიანი, ფურცლებშეზრდილი ყვავილები; ქვედა სამბუდიანი ნასკვი, ერთი მოკლე, სამი ნალისებრი დინგით დაბოლოებული სვეტი; უმეტესად მრავალთესლიანი გოგრულა ნაყოფი. ცნობილია 90-მდე გვარი და 760-მდე სახეობა. გავრცელებულია ძირითადად ტროპიკებში. საქართველოში მხოლოდ 2 გვარი — ლეშურა და კიტრანა იზრდება. სამეურნეო მნიშვნელობისაა კიტრი, ნესვი, გოგრა, საზამთრო, აყირო, ლუფა, კოლოქვინტი. ზოგი გოგრისებრნი მაგ. ტლანდიანტა, დეკორატიულია. ქართული საბჭოთა ენციკლოპედია, ტ. 3, თბ., 1978. — გვ. 201. კბვაჭაძე გ., ენციკლოპედია „საქართველო“, ტ. 2, თბ., 2012. — გვ. 72.
კონგოს რესპუბლიკა (ლეოპოლდვილი)

კონგოს რესპუბლიკა (ფრანგ. République du Congo) ან Congo-Léopoldville — დაარსდა 1960 წელს ბელგიური კონგოს მიერ დამოუკიდებლობის მიღების შედეგად. ქვეყნის პოსტ-დამოუკიდებლობის შემდგომი სახელი 1964 წლამდე შეუნარჩუნდა, შემდგომ მას ეწოდა კონგოს დემოკრატიული რესპუბლიკა. 1960-1965 წლებს ასევე უწოდებენ პირველი კონგოლესის რესპუბლიკის პერიოდს. Frank R. Villafaña, Cold War in the Congo: The Confrontation of Cuban Military Forces, 1960-1967. Piscataway, NJ: Transaction Publishers, 2012. ↑ "Zaire: Post-Independence Political Development", კონგრესის ბიბლიოთეკა ↑ Constitution de la République Démocratique du Congo du 1er août 1964 French. Global Legal Information Network (1964). დაარქივებულია ორიგინალიდან — 2 აგვისტო 2012. ციტირების თარიღი: 11 May 2012.
თორი (Marvel Comics)

თორი (ინგლ. Thor) — Marvel Comics-ის პერსონაჟი, რომელიც შექმნეს მწერალმა სტენ ლიმ და მხატვარმა ჯეკ კირბიმ. თორის შესახებ არის ფილმები გადაღებული, რომელიც ეკუთნის ფილმების ტრილოგია Marvel-ის კინოსამყაროს, თორის ფილმები კი დიდი პოპულარობით სარგებლობს მოზარდებში. კომიქსების მიხედვით თორი ცხოვრობს პლანეტა ასგარდში, რომელიც ცხრა პლანეტას შორის მთავარი პლანეტაა. ამ ცხრა პლანეტას კი ასგარდის მეფეები იცავენ. თორის მშობლები არიან ოდინი (მამა) და ფრიგი (დედა), ხოლო მას ჰყავს ძმა ლოკი, რომელიც სინამდვილეში მისი ძმა არ არის. ასევე კომიქსებში მისი მეგობრები არიან სამი მეომრის გუნდი და სიფი, ხოლო მომავალში ის უერთდება შურისმაძიებლების გუნდს. პირველი ფილმია „თორი“, მეორე — „თორი: ბნელი სამყარო“, მესამე — „თორი: რაგნაროკი“, მეოთხე კი — „თორი: სიყვარული და ქუხილი“. თორის როლს მათში ასრულებს კრის ჰემსვორთი. ოფიციალური საიტი
წრეწირი

წრეწირი — ჩაკეტილი ბრტყელი წირი, რომლის ყველა წერტილი ერთი და იმავე მანძილითაა დაშორებული მოცემული წერტილიდან (წრის ცენტრი), ამასთან ეს წერტილი მდებარეობს იმავე სიბრტყეში, რომელშიც მდებარეობს წირი. R მონაკვეთს, რომელიც აერთიანებს წრეწირის ცენტრს მის ნებისმიერ წერტილთან, ეწოდება წრეწირის რადიუსი. წრეწირის სიგრძის ფარდობა მის დიამეტრთან მუდმივი სიდიდე და აღინიშნება π {\displaystyle \pi } ასოთი, π ≈ 3.14159 {\displaystyle \pi \approx 3.14159} , მისი სიგრძე განისაზღვრება ფორმულით l = 2 π   R {\displaystyle l=2\pi \ R} . წრეწირის ნებისმიერი ორი წერტილის შემაერთებელ მონაკვეთს წრეწირის ქორდა ეწოდება. ყველაზე დიდი ქორდა დიამეტრია, თუმცა მისგან განსხვავებით დიამეტრი აუცილებლად გადის წრეწირის ცენტრზე. ორი რადიუსის მიერ ჩამოჭრილ ნაწილს - სექტორი ეწოდება, ხოლო ქორდის მიერ ჩამოჭრილს კი სეგმენტი. ჩვენ შეგვიძლია წრეწირში ჩავხაზოთ სხვადასხვა ფიგურები, თუმცა იმისათვის რომ იგი ჩახაზულად ჩაითვალოს, აუცილებელია მისი ყველა წვერო ეხებოდეს წრეწირს. ანალიზური გეომეტრია კონუსური კვეთა ელიფსი ჰიპერბოლა პარაბოლა ქართული საბჭოთა ენციკლოპედია, ტ. 11, თბ., 1987. — გვ. 345. შეგიძლიათ იხილოთ მედიაფაილები თემაზე „წრეწირი“ ვიკისაწყობში.
Intellivision

Intellivision – 16 ბიტიანი მეორე თაობის სახლის ვიდეო თამაშების კონსოლი, შექმნილი და გამოცემული კომპანია Mattel Electronics-ის მიერ 1979 წელს. მასზე მუშაობა დაიწყო მისი მთავარი კონკურენტი კონსოლის, Atari 2600-ის გამოსვლიდან ერთი წლის შემდეგ, 1978 წელს. გამოსვლისთანავე კონსოლზე ხელმისაწვდომი იყო მხოლოდ 4 თამაში, Space Spartans, Bomb Squad, B17Bomber და Tron: Solar Sailer. ერთ წელში გაიყიდა 175.000 ასლი და თამაშების ბიბლიოთეკა 35 ერთეულადმდე გაიზარდა და საერთო ჯამში გაიყიდა კონსოლის 3 მილიონი ეგზემპლარი და თამაშების რაოდენობამ 125-ს მიაღწია, ხოლო ყველაზე გაყიდვადი თამაშია Major League Baseball, ერთი მილიონი გაყიდული ასლის ოდენობით. 1982 წელს კომპანიამ გამოუშვა სახეშეცვლილი ვერსია Intellivision II, რომელსაც გააჩნდა მოხსნადი სათამაშო კონტროლერი და დახვეწილი დიზაინი. 1983 წელს მატელი გეგმავდა Intellivision III-ის გამოშვებას, რომელიც აპარატულად უფრო ძლიერი იქნებოდა, ვიდრე მისი წინამორბედი, მაგრამ პროექტზე მუშაობა შეწყდა სხვადასხვა მიზეზის გამო, ერთ-ერთ მთავარ მიზეზად იქცა 1983 წლის ვიდეო თამაშების კრიზისი, რამაც უარყოფითად იმოქმედა კონსოლის განვითარებაზე. Intellivision თავდაპირველი იყო ფასი 299 ამერიკული დოლარი. Intellivision არის პირველი კონსოლი, რომელშიც გამოყენეს 16 ბიტიანი ცენტრალური პროცესორი. მისი ტექნიკური მახასიათებლები ასე გამოიყურება: General Instrument-ის 16 ბიტიანი CP1610-ის პროცესორი 1 მგჰ-დე ტაქტური სიხშირით, 1352 ბაიტი ოპერატიული მეხსიერება და PlayCable-ის ონალინ სერვისის მხარდაჭერა. 2009 წელს საიტ IGN-მა Intelvision ყველა დროის საუკეთესო კონსოლებს შორის 14 ადგილი მიუჩინა. თუმცა ამავე გამოცემამ მისი კონტროლერი მეოთხე ყველაზე ცუდ კონტროლერად დაასახელა. Intelvision რჩებოდა მატელის შემუშავებულ ერთადერთ კონსოლად, მანამდე სანამ 2006 წელს არ გამოუშვა HyperScan. Intellivision The Intellivision II Intellivision III Intellivision-ის კონტროლერი Intellivoice, ხმის სინთეზატორი Super Video Arcade HyperScan ვიკისაწყობში არის გვერდი თემაზე: Intellivision Intellivision — რეტროგეიმინგი Gamasutra - სათამაშო პლატფორმერბის ისტორია: Mattel Intellivision, Intellivision-ის ისტორია დაარქივებული 2016-06-01 საიტზე Wayback Machine. , The Dot Eaters-ზე ↑ 1.0 1.1 1.2 1.3 1.4 1.5 Mattel Intellivision — 1980–1984. ClassicGaming. IGN. დაარქივებულია ორიგინალიდან — June 23, 2008. ციტირების თარიღი: 2008-05-16. ↑ 2.0 2.1 2.2 2.3 2.4 Ask Hal: Frequently Asked Questions to the Blue Sky Rangers. Intellivision Productions. დაარქივებულია ორიგინალიდან — 2017-09-20. ციტირების თარიღი: 2008-11-03. ↑ 3.0 3.1 3.2 3.3 3.4 Timeline. Intellivision Productions. დაარქივებულია ორიგინალიდან — 2018-10-09. ციტირების თარიღი: 2008-11-03. ↑ Forster, Winnie (2005). The encyclopedia of consoles, handhelds & home computers 1972–2005. GAMEPLAN, გვ. 42. ISBN 3-00-015359-4.  ↑ Top 25 Videogame Consoles of All Time: Intellivision is number 14, IGN. Retrieved November 2, 2011. ↑ Top 10 Tuesday: Worst Game Controllers. IGN (2006-02-21). ციტირების თარიღი: 2013-09-25.
სიქტივკარი

სიქტივკარი (1930 წლამდე — უსტ-სისოლსკი) — რესპუბლიკური დაქვემდებარების ქალაქი რუსეთში. კომის რესპუბლიკის დედაქალაქი და უმსხვილესი ქალაქი. მდებარეობს მდინარეების სისოლასა და ვიჩეგდის შეერთების ადგილას. პირველად მოიხსენიება 1586 წელს, როგორც ადმინისტრაციულ-ტერიტორიული ერთეული მდინარეების სისოლასა და ვიჩეგდის შეერთების ადგილას. 1780 წელს ეკატერინე II-ის ბრძანებით ტერიტორიულ ერთეულს ეწოდა უსტ-სისოლსკი. ადგილობრივ კომელთა ენაზე ქალაქს სიქტივდინი ეწოდება და ნიშნავს „დასახლებას სისოლის ახლოს“. 1930 წელს, ქალაქის 150 წლისთავთან დაკავშირებით ქალაქს უწდდეს სიქტივკარი რაც ნიშნავს „ქალაქი სისოლაზე“. თანამედროვე სიქტივკარის ისტორია იწყება XVI საუკუნიდან, როდესაც აღნიშნულ ტერიტორიაზე დასახლდნენ კომი-პერმიაკები. აბრაჰამ ორტელიუსის მიერ 1570 წელს შედგენილ ატლასზე სიქტივკარის ადგილზე დატანილია დასახლება პერმეველისკი. 1586 წლის მატიანეში მოხსენიებულია დასახლება მდინარე სისოლაზე. აქ იდგა ხის, წმინდა გიორგის სახელობის ეკლესია და რამდენიმე ეკლესიის მსახურთა სახლი. 1780 წლიდან დასახლებას ეკატერინე II-მ უწოდა უსტ-სისლოვსკი. 1780 წლის 21 თებერვალს ოფიციალურად ჩაეყარა საფუძველი ახალი ქალაქის მშენებლობას. XIX საუკუნის განმავლობაში ქალაქი რჩებოდა ერთადერთ მნიშვნელოვან სავაჭრო ცენტრად ჩრდილოეთში. XX საუკუნის დასაწყისში მცირე პროვინციული ქალაქია 6,5 ათ. მაცხოვრებლით. 1921წლიდან კომის ავტონომიური ოლქის ადმინისტრაციული ცენტრია. 1930 წელს ეწოდა თანამედროვე სახელი. 1936--1991 წლებში კომის ასსრ-ის, ხოლო 1991 წლიდან კომის რესპუბლიკის დედაქალაქია. ქალაქი სიქტივკარი მდებარეობს მდინარე სისოლის მარცხენა ნაპირზე, მოსკოვიდან ჩრდილო-აღმოსავლეთით 1331 კმ-ში. ქალაქის კლიმატი ზომიერად კონტინენტალურია, მოკლე თბილი ზაფხულით და გრძელი ზომიერად ცივი ზამთრით. საშუალო წლიური ტემპერატურა — +1,6 °C საშუალო წლიური ქარის სიმძლავრე ბოფორტის სკალით  — 2,6 მ/წმ ჰაერის საშუალო წლიური ტენიანობა — 77 % სიქტივკარი მრავალეროვანი ქალაქია. იგი 2016 წლის მონაცემებით რუსეთში მოსახლეობის რაოდენობის მიხედვით 80-ე ქალაქია. მოსახლეობის დინამიკა 1897-2010 წლებში ასეთია. Официальный сайт администрации муниципального образования городского округа «Сыктывкар» Герб города Сыктывкар. История Сыктывкар из прошлого в будущее Погода в Сыктывкаре ↑ http://komi.gks.ru/vpn2010/DocLib1/Окончательные%20итоги.aspx ↑ Первая всеобщая перепись населения Российской Империи 1897 г. Распределение населения по родному языку и регионам ↑ Всесоюзная перепись населения 1926 года = Recensement de la population de L’U.R.S.S. 1926 / Центральное статистическое управление СССР; Отд. переписи. Северный район. Ленинградско-Карельский район: народность, родной язык, возраст, грамотность. — М.: Изд. ЦСУ СССР, 1928, с. 58—59. ↑ НА РК, ф. р-140, оп. 2, д. 8663. ↑ 5.0 5.1 Основные итоги Всероссийской переписи населения 2002 года по Республике Коми: Сборник. — Сыктывкар, 2005, с. 61—64.
ქამედაფნე

ქამედაფნე, კასანდრა (ლათ. Chamaedaphne) — მცენარეთა გვარი მანანისებრთა ოჯახისა. მარადმწვანე ბუჩქებია. მათი სიმაღლეა 17—100 სმ. ტყავისებრი ფოთლები და თეთრი ყვავილები აქვთ. ფოთლის იროვე მხარე და ყლორტები დაფარულია ფარისებრი ქერქლებით. ნაყოფი კოლოფია. გვარში ერთი სახეობაა — ჭაობის ქამედაფნე (ლათ. Chamaedaphne calyculata), რომელიც იზრდება ჩრდილოეთ ევრაზიაში, ჩრდილოეთ ამერიკაში, იშვიათად იაპონიაში, ტუნდრისა და მეტწილად სფაგმუნიანი ჭაობების დამახასიათებელი მცენარეა. გვხვდება აგრეთვე ნოტიო ტყეში, მდინარისა და ტბის ნაპირებზე. ფოთოლი და ნორჩი ყლორტი შეიცავს გლოკოზიდ ანდრომედოტოქსინს, რომელიც შხამიანია და საშიშია ცხვირასა და თხისათვის. ქართული საბჭოთა ენციკლოპედია, ტ. 10, თბ., 1986. — გვ. 451.